આ બાબતે અગ્રગણ્ય બિલ્ડર નિરંજન હીરાનંદાની ચિંતા વ્યક્ત કરતાં કહે છે, ‘ખરીદનાર ગ્રાહક પહેલેથી જ એક ઘર ખરીદવા પર ૩૨ ટકા જેટલી રકમ ટૅક્સ તરીકે ચૂકવતો હોય છે. આમ પણ હાઉસિંગ પરના ટૅક્સ બાબતે ખૂબ ગરબડ છે. ૬૫ ટકાના કરને બદલે ગવર્નમેન્ટે ફક્ત વીસથી પચીસ ટકાનો કર લગાડવો જોઈએ. ગવર્નમેન્ટની નજર તમે કેટલાં ઘર બાંધો છો એના પર નહીં પણ ગ્રાહકો પાસેથી કેટલા પૈસા ચૂસી શકાય એના પર છે. હાઉસિંગ હવે બધા માટે સારુંએવું દૂધ આપનારી ગાય જેવું બની ગયું છે. અમુક એક્સપર્ટો તો ચેતવણી આપવાના સૂરે કહે છે કે ઘર ખરીદનારા મધ્યમવર્ગના ગ્રાહકો કાયદાકીય રીતે બંધાયેલા અને જેની મંજૂરી મળી હોય એવા જ બાંધકામવાળા ઘર ખરીદવા માગે છે. એમ છતાં એનો ભાવ ઓછો કરવા માટે પણ ઘરાકોએ સખત મગજમારી કરવી પડશે.